টোবি ম্যাগুইয়ার

টোবিয়াস ভিনসেন্ট ম্যাগুইয়ার (ইংরেজি: Tobias Vincent Maguire; জন্ম: ২৭ জুন ১৯৭৫) হলেন একজন মার্কিন অভিনেতা ও চলচ্চিত্র প্রযোজক। তিনি স্পাইডার-ম্যান (২০০২), স্পাইডার-ম্যান ২ (২০০৪) ও স্পাইডার-ম্যান ৩ (২০০৭) চলচ্চিত্রে স্পাইডার-ম্যান চরিত্রে অভিনয় করে পরিচিতি অর্জন করেন। তার অভিনীত অন্যান্য চলচ্চিত্রসমূহ হল প্লিজেন্টভিলা (১৯৯৮), দ্য সিডার হাউজ রুলস (১৯৯৯), ওয়ান্ডার বয়েজ (২০০০), সিবিস্কুট (২০০৩), দ্য গুড জার্মান (২০০৬), ব্রাদার্স (২০০৯), ও দ্য গ্রেট গেটসবি (২০১৩)। ম্যাগুইয়ার একটি স্ক্রিন অ্যাক্টরস গিল্ড পুরস্কার ও একটি গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেতার পুরস্কারসহ দুটি স্যাটার্ন পুরস্কার অর্জন করেন। ২০১২ সালে তিনি তার নিজের প্রযোজনা সংস্থা ম্যাটেরিয়াল পিকচার্স প্রতিষ্ঠা করেন এবং একই বছর গুড পিপল চলচ্চিত্র সহ-প্রযোজনা করেন। ২০১৪ সালে তিনি পন স্যাক্রিফাইস চলচ্চিত্র প্রযোজনা করেন এবং এতে ববি ফিশার চরিত্রে অভিনয় করেন। টোবিয়াস ভিনসেন্ট ম্যাগুইয়ার ১৯৭৫ সালের ২৭শে জুন ক্যালিফোর্নিয়ার সান্তা মনিকায় জন্মগ্রহণ করেন। তার পিতা ভিনসেন্ট ম্যাগুইয়ার ছিলেন একজন নির্মাণকর্মী ও পাচক, এবং তার মাতা ওয়েন্ডি (ব্রাউন) ছিলেন একজন চিত্রনাট্যকার ও চলচ্চিত্র প্রযোজক। তার চারজন বৈমাত্রেয় ভাই রয়েছে। তিনি অর্ধেক অস্ট্রীয় এবং অর্ধেক পুয়ের্তো রিকান বংশোদ্ভূত। তার জন্মের সময় তার পিতামাতার বয়স ছিল যথাক্রমে ২০ ও ১৮ এবং তারা তখনো অবিবাহিত ছিলেন। তারা তার জন্মের পর বিয়ে করেন এবং ম্যাগুইয়ারের যখন দুই বছর বয়স তখন তাদের বিবাহবিচ্ছেদ ঘটে। ম্যাগুইয়ার শৈশবে বিভিন্ন শহরে তার পিতা ও মাতার ভিন্ন দুই সংসারে পরিবারের বাকি সদস্যদের সাথে বসবাস করেন। শৈশবে ম্যাগুইয়ার পাচক হতে চেয়েছিলেন এবং ষষ্ঠ শ্রেণিতে গার্হস্থ্য অর্থনীতি কোর্সে ভর্তি হয়েছিলেন। তার মাতা তাকে ১০০ ডলার দিয়েছিলেন নাট্যকলা কোর্স নেওয়ার জন্য এবং তিনি তাতে সম্মত হন। তিনি হাই স্কুল থেকে ঝরে পড়েন এবং আর স্কুলে ফিরে যাননি। তার পরিবর্তে তিনি অভিনয়কে কর্মজীবন হিসেবে বেছে নেন। ২০০০ সালে তিনি জিইডি অর্জন করেন, এবং তার স্কুলের দিনগুলির উল্লেখ করে বলেন, "আমি শিক্ষাগ্রহণ করছিলাম না, আমি কেবল স্কুলে যেতাম, কিন্ত... একেবারেই তা ছেড়ে দেইনি।" পূর্ণদৈর্ঘ্য চলচ্চিত্রে ম্যাগুইয়ার প্রথম কাজ করেন ১৯৮৯ সালে দ্য উইজার্ড-এ। তিনি লুকাস বার্টনের গুন্ডাদের একজনের চরিত্রে কাজ করেন, যার কোন সংলাপ ছিল না। তিনি ১৯৯০-এর দশকের শুরুতে শিশুশিল্পী হিসেবে কয়েকটি চলচ্চিত্রে কাজ করেন। তাকে তার বয়সের তুলনায় ছোট চরিত্রে দেখা যেত, এমনকি ২০০২ সালে বিশের অধিক বয়সেও তাকে কিশোর চরিত্রে দেখা যায়। তিনি বিভিন্ন অভিনয়শিল্পীদের সাথে বিভিন্ন ধরনের টেলিভিশন বিজ্ঞাপন, টেলিভিশন নাটক ও চলচ্চিত্রে অভিনয় করতে থাকেন; তন্মধ্যে রয়েছে চাক নরিসের সাথে ওয়াকার, টেক্সাস র‍্যাঞ্জার টিভি ধারাবাহিক, রোজিঅ্যান বারের সাথে রোজিঅ্যান টিভি ধারবাহিক, ও ট্রেসি উলম্যানের সাথে ট্রেসি টেকস অন... টিভি ধারবাহিক। ইতোমধ্যে তিনি ফক্সের টিভি ধারাবাহিক গ্রেট স্কট!-এ প্রধান অভিনেতা হিসেবে নির্বাচিত হন, কিন্তু পাঁচ সপ্তাহ পরে তা বাতিল হয়ে যায়। কয়েকটি অডিশন দেওয়া সময় তিনি দেখতে পান যে তিনি আরেক উদীয়মান তারকা অভিনেতা লিওনার্দো ডিক্যাপ্রিওর বিপরীতে একই চরিত্রে অডিশন দিচ্ছেন। তাদের দুজনের মধ্যে অচিরেই ভালো বন্ধুত্ব গড়ে ওঠে এবং তাদের মধ্যে একে অপরকে চলচ্চিত্র/টিভি অনুষ্ঠান/অন্য কাজ পাইয়ে দেওয়ার অনানুষ্ঠানিক চুক্তি হয়। উদাহরণস্বরূপ, তার দুজনেই ১৯৮৯ সালের হাস্যরসাত্মক চলচ্চিত্র প্যারেন্টহুড অবলম্বনে নির্মিতব্য ১৯৯০-এর একই নামের টিভি ধারাবাহিকের একই চরিত্রের জন্য অডিশন দেন। ডিক্যাপ্রিও চরিত্রটির জন্য নির্বাচিত হন এবং ম্যাগুইয়ার পরবর্তী কালে ডিক্যাপ্রিওর অনুরোধে একটি অতিথি চরিত্রে কাজ পান। একই ঘটনা ঘটে যখন ডিক্যাপ্রিও ১৯৯৩ সালে দিস বয়'স লাইফ চলচ্চিত্রে প্রধান কিশোর টোবি চরিত্রে কাজের সুযোগ পান এবং ম্যাগুইয়ার টোবির বন্ধুদের একজন চরিত্রে অভিনয়ের সুযোগ পান। ১৯৯০-এর দশকের মাঝামাঝিতে তিনি নিয়মিত কাজ করে যান, কিন্তু তার সমকালীন কয়েকজন তরুণ অভিনেতাদের মত অত্যধিক পার্টিরত জীবনযাত্রায় জড়িত হয়ে পড়েন। ১৯৯৫ সালে তিনি পরিচালক অ্যালান ময়েলকে অনুরোধ করেন তাকে এম্পায়ার রেকর্ডস চলচ্চিত্রে তার চরিত্র থেকে অব্যহতি দেওয়ার জন্য। ময়েল তাতে সম্মত হন এবং চূড়ান্ত চলচ্চিত্র থেকে ম্যাগুইয়ারের অংশগুলি বাদ দেওয়া হয়। ম্যাগুইয়ার পরে অ্যালকোহলিকস অ্যানোনিমাসের নিকট তার মদ্যপানের অভ্যাস থেকে মুক্তির জন্য সাহায্য চান, এবং এরপর থেকে তিনি পরিমিত মদ্যপান করেন। মদ্যপানের আসক্তি থেকে বের হয়ে এসে ম্যাগুইয়ার তার কর্মজীবনের পথ পরিবর্তন করে ডিক্যাপ্রিও যেসব চলচ্চিত্রের তার প্রতিযোগী নন সেসব চরিত্রগুলো পাওয়ার চেষ্টা করতে থাকেন। তার এই প্রচেষ্টা সফল হয়, যখন তিনি অ্যাং লির ১৯৯৭ সালের দি আইস স্টর্ম চলচ্চিত্রে পল হুড চরিত্রে কাজের সুযোগ পান। এই কাজের সফলতা তাকে প্লিজেন্টভিল, দ্য সিডার হাউজ রুলস, ও ওয়ান্ডার বয়েজ চলচ্চিত্রের প্রধান চরিত্রে কাজের সুযোগ পাইয়ে দেয়। ১৯৯৮ সালের ফিয়ার অ্যান্ড লোদিং ইন লাস ভেগাস চলচ্চিত্রে তিনি হিচিকার চরিত্রে অভিনয় করেন, যে লাস ভেগাসে যাত্রাপথে রাউল ডিউক ও ডক্টর গঞ্জোর সাথে সাক্ষাৎ করেন। ১৯৯৯ সালে তিনি জুয়েল কিলচারের সাথে রাইড উইথ দ্য ডেভিল ছবিতে ইয়াকব র‍্যোডেল চরিত্রে অভিনয় করেন। এতে তিনি একজন জার্মান অভিবাসীর পুত্র চরিত্রে দেখা যায়, যে মিজুরি রাইডার্সে কয়েকজন দক্ষিণী বন্ধুর সাথে মিলিত হয়ে ক্যানসাসের জেহকার্স ও রেডলেগার্স কর্তৃক মিজুরিদের উপর নৃশংসতার প্রতিশোধ নেয়। ২০০১ সালে তিনি অ্যানিমেটেড পারিবারিক চলচ্চিত্র ক্যাটস অ্যান্ড ডগস-এ লু নামে এক বিগল কুকুরছানার ভূমিকার জন্য কণ্ঠ দেন। ২০০২ সালে ম্যাগুইয়ার মার্ভেল কমিক্সের সুপারহিরো অবলম্বনে নির্মিত স্পাইডার-ম্যান চলচ্চিত্রে নাম ভূমিকায় অভিনয় করেন। চলচ্চিত্রটি ব্যাপক সফলতা অর্জন করে এবং তাকে তারকা খ্যাতি পাইয়ে দেয়। তিনি পরবর্তী কালে এই চলচ্চিত্রের অনুবর্তী পর্ব স্পাইডার-ম্যান ২ (২০০৪) ও স্পাইডার-ম্যান ৩ (২০০৭) চলচ্চিত্রে একই চরিত্রে অভিনয় করেন এবং এই চলচ্চিত্র অবলম্বনে নির্মিত ভিডিও গেমে স্পাইডার-ম্যান চরিত্রের জন্য কণ্ঠ দেন। তিনটি চলচ্চিত্রই স্ব-স্ব বছরের সর্বোচ্চ আয়কারী চলচ্চিত্রের অংশ হয়ে ওঠে। স্পাইডার-ম্যান চলচ্চিত্রে তার অভিনয়ের জন্য তিনি বিপুল সমাদৃত হন। শিকাগো ট্রিবিউন-এর মার্ক ক্যারো লিখেন, "তার বড়, গোলাকৃতির ও প্রাণবন্ত চোখ দিয়ে ম্যাগুইয়ার সর্বদায় এক প্রকার বিস্ময়ের প্রকাশ ঘটিয়েছেন এবং সহজাত সংযতভাব তাকে সাহায্য করেছে।" পাণ্ডুলিপি ও নির্মাণের জটিলতার জন্য চতুর্থ স্পাইডার-ম্যান চলচ্চিত্র নির্মিত হয়নি। সনি পিকচার্স এই ফ্র্যাঞ্চাইজিটিকে পুনরুজ্জীবিত করার সিদ্ধান্ত নেয়, তবে ২০১২ সালের ৩রা জুলাই মুক্তিপ্রাপ্ত নতুন ফ্র্যাঞ্চাইজির দি অ্যামেজিং স্পাইডার-ম্যান চলচ্চিত্রে প্রধান চরিত্রের জন্য নতুন অভিনেতা অ্যান্ড্রু গারফিল্ডকে বাছাই করা হয়। ম্যাগুইয়ার এই সময়ে প্রযোজক হিসেবেও আবির্ভূত হন, তার প্রযোজিত চলচ্চিত্রগুলো হল টুয়েন্টিফিফথ আওয়ার (২০০২), হোয়াটেভার উই ডু (২০০৩) ও সিবিস্কুট। বিখ্যাত ঘোড়দৌড়ের ঘোড়া সিবিস্কুটকে নিয়ে নির্মিত সিবিস্কুট (২০০৩) চলচ্চিত্রে তিনি জকি জন এম. "রেড" পোলার্ড চরিত্রে অভিনয় করেন। ২০০৬ সালে তিনি জোসেফ ক্যাননের দ্য গুড জার্মান উপন্যাস অবলম্বনে নির্মিত স্টিভেন সোডারবার্গের একই নামের চলচ্চিত্রে প্রথমবারের মত খল চরিত্রে অভিনয় করেন। জর্জ ক্লুনি ও কেট ব্লানচেটের বিপরীতে তাকে কর্পোরাল প্যাট্রিক টালি চরিত্রে দেখা যায়। ২০০৮ সালে তিনি ব্যঙ্গাত্মক মারপিটধর্মী হাস্যরসাত্মক চলচ্চিত্র ট্রপিক থান্ডার-এ অষ্টাদশ শতাব্দীর সমকামী সন্ন্যাসীর ভূমিকায় ক্ষণিক চরিত্রে অভিনয় করেন। পরের বছর তিনি জেইক ইলেনহল ও ন্যাটালি পোর্টম্যানের সাথে জিম শেরিডানের যুদ্ধভিত্তিক নাট্যধর্মী ব্রাদার্স চলচ্চিত্র সদ্য আফগানিস্তান যুদ্ধ থেকে ফিরে আসা যুদ্ধবন্দী স্যাম ক্যাহিল চরিত্রে অভিনয় করেন, যে ভাবতে শুরু করে যে তার স্ত্রী তার ভাইয়ের সাথে সম্পর্কে লিপ্ত হয়েছে। এই কাজের জন্য তিনি সমাদৃত হন এবং সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এই মনোনয়ন প্রসঙ্গে তিনি বলেন, "আমার এই মনোনয়ন লাভের ব্যাপারে কোন প্রত্যাশা ছিল না, কিন্তু আমি চোখ রাখছিলাম। আমার স্ত্রী ও পুত্র খুবই উচ্ছ্বসিত। আমিও কিছুটা বিস্মিত।" ম্যাগুইয়ার শেষ পর্যন্ত ক্রেজি হার্ট-এর জন্য মনোনয়ন প্রাপ্ত জেফ ব্রিজেসের কাছে হেরে যান। ২০১২ সালে তিনি গুড পিপল চলচ্চিত্রের সহ-প্রযোজক ছিলেন। একই বছর তিনি তার প্রযোজনা কোম্পানি ম্যাটেরিয়াল পিকচার্স প্রতিষ্ঠা করেন। এটি ২০১৩ সালে স্বাধীন অর্থায়ন লাভ করে, যা তাকে আরও চলচ্চিত্র নির্মাণে সহায়তা করে। পরের বছর, ম্যাগুইয়ার ব্যাজ লুরমানের দ্য গ্রেট গ্যাটসবি (২০১৩) চলচ্চিত্রে ডিক্যাপ্রিওর সাথে একত্রে অভিনয় করেন। ডিক্যাপ্রিওকে নাম ভূমিকায় এবং ম্যাগুইয়ারকে গল্পকথক নিক ক্যারাওয়ে চরিত্রে দেখা যায়। তার পরবর্তী চলচ্চিত্র পন স্যাক্রিফাইস (২০১৫) ম্যাটেরিয়াল পিকচার্সের যৌথ প্রযোজনায় নির্মিত। এটি মার্কিন দাবাড়ু ববি ফিশারের সত্য ঘটনা অবলম্বনে স্নায়ুযুদ্ধের থ্রিলার চলচ্চিত্র, এতে ম্যাগুইয়ার ফিশারের ভূমিকায় অভিনয় করেন। ছবিতে ১৯৭২ সালের বিশ্ব দাবা চ্যাম্পিয়নশিপে সোভিয়েত দাবা গ্র্যান্ডমাস্টার ও বিশ্ব চ্যাম্পিয়ন বরিস স্পাস্কিকে ফিশারের সাথে প্রতিদ্বন্দিতার আহ্বান বিশদাকারে চিত্রায়িত হয়। চলচ্চিত্রটি ইতিবাচক পর্যালোচনা লাভ করে। ম্যাগুইয়ার পরবর্তী কালে আলেক বল্ডউইনের সাথে অ্যানিমেটেড দ্য বস বেবি (২০১৭) চলচ্চিত্রে গল্পকথক টিম টেম্পলটন চরিত্রের বয়স্ক সংস্করণে কণ্ঠ দেন। ম্যাগুইয়ার ১৯৯২ সাল থেকে সবজিভোজি এবং ২০০৯ সাল থেকে প্রাণিজ পণ্য ব্যবহার থেকে বিরত। পিপল ফর দি ইথিক্যাল ট্রিটমেন্ট অব অ্যানিমেলস (পেটা) তাকে ২০০২ সালে বিশ্বের সবচেয়ে যৌন আবেদনময় সবজিভোজি হিসেবে ঘোষণা দেয়। তিনি চলচ্চিত্রের চরিত্রের জন্য ওজন বাড়ানো বা কমানোর ক্ষেত্রে তার খাদ্যাভাসের পরিবর্তন নিয়ে আসেন। যেমন তিনি সিবিস্কুট চলচ্চিত্রের জন্য ক্যালোরি গ্রহণের মাত্রা কমিয়ে দিয়েছিলেন এবং এরপরেই স্পাইডার-ম্যান ২-এর জন্য ওজন বাড়ান। ম্যাগুইয়ার কিশোর বয়সের শেষভাগে মদ্যপানের ফলে কিছু সমস্যার সম্মুখীন হওয়ার পর ১৯ বছর বয়স থেকে মদপানের ব্যাপারে সংযত। ম্যাগুইয়ার ২০০৩ সালে সিবিস্কুট চলচ্চিত্রের চিত্রায়নকালে ইউনিভার্সাল স্টুডিওজে জুয়েলারি ডিজাইনার জেনিফার মেয়ারের সাথে পরিচিত হন। ২০০৬ সালের এপ্রিলে তাদের বাগদান সম্পন্ন হয়। ২০০৬ সালের নভেম্বরে তাদের কন্যার জন্ম হয়। ম্যাগুইয়ার ও মেয়ার ২০০৭ সালের ৩রা সেপ্টেম্বর হাওয়াইয়ের কনায় বিবাহ বন্ধনে আবদ্ধ হন। তাদের দ্বিতীয় সন্তান ২০০৯ সালের মে মাসে জন্মগ্রহণ করেন। ২০১৬ সালের ১৮ই অক্টোবর নয় বছরের বৈবাহিক সম্পর্কের পর এই দম্পতি বিচ্ছেদের ঘোষণা দেয়। ২০১৭ সালে আনুষ্ঠানিকভাবে তাদের বিবাহবিচ্ছেদ ঘটে। ২০০৪ সালে ম্যাগুইয়ার পোকা টুর্নামেন্টে অংশ নেন। তিনি কয়েকটি আয়োজনে তার অর্থ শেষ করে ফেলেন এবং পেশাদার পোকার খেলোয়াড় ড্যানিয়েল নেগ্রেয়ানুর নিকট শিক্ষাগ্রহণ করেন। ম্যাগুইয়ারকে পরে ২০০৫, ২০০৬ ও ২০০৭ পোকার বিশ্ব সিরিজের মূল চ্যাম্পিয়নশিপ ইএসপিএনের প্রচারে দেখা যায়। তিনি বেন অ্যাফ্লেক ও লিওনার্দো ডিক্যাপ্রিওর সাথে কয়েকজন তারকাদের একজন, যিনি ২০০০-এর দশকে দ্য ভাইপার রুমে মলি ব্লুমের হাই স্টেক পোকার গেমে অংশগ্রহণ করেন, এবং একটি টুর্নামেন্ট প্রায় হারার পর ১০০০ ডলারের পোকার চিপের জন্য ব্লুমের কাছে "সিল মাছের মত ডাকার" অনুরোধ করায় নেতিবাচক প্রচার লাভ করেন। এই পর্ব শেষ হওয়ার কিছুদিন পর ম্যাগুইয়ার ব্লুমের নিকট থেকে এই খেলাটি দখন করে নেন, ফলে ব্লুমকে নিউ ইয়র্কে চলে যেতে হয়। এই খেলায় ম্যাগুইয়ারের এমন কাজ মলিস গেম চলচ্চিত্রে মাইকেল চেরা "প্লেয়ার এক্স" চরিত্রের মাধ্যমে চিত্রিত করেন। শোয়ার্ড, ক্যাথরিন (১০ সেপ্টেম্বর ২০১৪)। "Pawn Sacrifice review – Bobby Fischer biopic is a bit stale, mate"। দ্য গার্ডিয়ান (ইংরেজি ভাষায়)। সংগ্রহের তারিখ ২৭ জুন ২০১৮।  "Tobey Maguire: The boy behind the mask"। দি ইন্ডিপেন্ডেন্ট (ইংরেজি ভাষায়)। অক্টোবর ২৪, ২০০৩। সংগ্রহের তারিখ ২ ডিসেম্বর ২০১৯।  "Maguire's Mother Launches Asian Sex Trade Crusade"। কনট্যাক্ট মিউজিক (ইংরেজি ভাষায়)। আগস্ট ২৪, ২০০৬। সংগ্রহের তারিখ ২ ডিসেম্বর ২০১৯।  "Evidence for some ancestors of Maguire" (ইংরেজি ভাষায়)। ৩ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Tobey Maguire: Eyes right for a tired superhero", বেলফাস্ট টেলিগ্রাফ ৪ মে ২০০৭। "Tobey Maguire: A tired superhero"। দি ইন্ডিপেন্ডেন্ট (ইংরেজি ভাষায়)। ২৭ এপ্রিল ২০০৭। এপ্রিল ২৯, ২০০৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Tobey Maguire: A Thoughtful Spider-Man"। সিএনএন (ইংরেজি ভাষায়)। ২ মে ২০১৬। মার্চ ৫, ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Interview: Tobey Maguire"। ব্ল্যাক স্টার নিউজ (ইংরেজি ভাষায়)। ৪ মে ২০০৭। মার্চ ২৮, ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Tobey Maguire – bold in sticking to the subtle, low-key roles"। পোক অনলাইন (ইংরেজি ভাষায়)। মার্চ ১০, ২০০০। সংগ্রহের তারিখ ২ ডিসেম্বর ২০১৯। [স্থায়ীভাবে অকার্যকর সংযোগ] ২০১৪ সালের ২৩শে সেপ্টেম্বর স্যাগ ফাউন্ডেশনে লিওনার্দো ডিক্যাপ্রিওর সাথে কথোপকথন। "Men of the Week in Entertainment"। আস্কমেন (ইংরেজি ভাষায়)। ১৪ মে ২০০৭। অক্টোবর ৭, ২০০৮ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Tobey Maguire Reveals AA Meetings"। এডিক্ট ইনফো (ইংরেজি ভাষায়)। ১২ এপ্রিল ২০০৭। জুলাই ২৯, ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  ব্লেয়ার, অ্যান্ড্রু। "Fear And Loathing In Las Vegas" (ইংরেজি ভাষায়)। ডেনোফগিক। ৪ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  ইবার্ট, রজার (ডিসেম্বর ১৭, ১৯৯৯)। "Ride with the Devil" (ইংরেজি ভাষায়)। সংগ্রহের তারিখ ২ ডিসেম্বর ২০১৯।  "Cats & Dogs (2001)" (ইংরেজি ভাষায়)। অ্যামাজন। সংগ্রহের তারিখ ২ ডিসেম্বর ২০১৯।  "Spider-Man 3" (ইংরেজি ভাষায়)। বক্স অফিস মোজো। সংগ্রহের তারিখ ২ ডিসেম্বর ২০১৯।  "Spider-Man 2" (ইংরেজি ভাষায়)। বক্স অফিস মোজো। সংগ্রহের তারিখ ২ ডিসেম্বর ২০১৯।  "Spider-Man" (ইংরেজি ভাষায়)। বক্স অফিস মোজো। সংগ্রহের তারিখ ২ ডিসেম্বর ২০১৯।  ক্যারো, মার্ক (এপ্রিল ২৫, ২০০২)। "Movie review, 'Spider-Man'"। হার্টফোর্ড কোরেন্ট (ইংরেজি ভাষায়)। অক্টোবর ১৫, ২০১৪ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Raimi, Maguire Out of 'Spider-Man 4'" (ইংরেজি ভাষায়)। এমএসএন। জুলাই ১৪, ২০১১ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey Maguire- Biography" (ইংরেজি ভাষায়)। ইয়াহু! মুভিজ। সংগ্রহের তারিখ ৪ ডিসেম্বর ২০১৯।  "Tobey Maguire to star in The Good German"। মুভি ওয়েব (ইংরেজি ভাষায়)। এপ্রিল ২১, ২০০৫। জানুয়ারি ১৭, ২০১৪ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey Maguire" (ইংরেজি ভাষায়)। মার্চ ৩০, ২০১২ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Stars React to Golden Globe Nominations" (ইংরেজি ভাষায়)। সিবিএস নিউজ। ২৩ ফেব্রুয়ারি ২০০৯। ২৪ মে ২০১৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Winners & Nominees Best Performance by an Actor in a Motion Picture - Drama"। গোল্ডেন গ্লোব (ইংরেজি ভাষায়)। ১৯ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey Maguire's Material Pictures Expands with New Backer Onboard"। দ্য হলিউড রিপোর্টার (ইংরেজি ভাষায়)। মার্চ ২৮, ২০১৩। সংগ্রহের তারিখ ৪ ডিসেম্বর ২০১৯।  ভিনেইয়ার্ড, জেনিফার (মে ৬, ২০১৩)। "A Very Thoughtful Tobey Maguire on The Great Gatsby, Mental Health, and On-Set Injuries"। ভালচার (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  মেন্ডেলসন, স্কট (মে ১২, ২০১৩)। "Weekend Box Office: 'The Great Gatsby' Opens To $51 Million, 'Star Trek Into Darkness' Debuts Overseas To $31 Million"। ফোর্বস (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  Movieclips Trailers (মে ২৭, ২০১৫)। "Pawn Sacrifice Official Trailer #1 (2015) - Tobey Maguire, Liev Schreiber Movie HD" – YouTube-এর মাধ্যমে।  রোমান, জুলিয়ান (২৫ সেপ্টেম্বর ২০১৫)। "'Pawn Sacrifice' Review: A Riveting Cold War Thriller"। মুভি ওয়েব (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  আলেকজান্ডার, ব্রায়ান (১৬ অক্টোবর ২০১৬)। "Sneak peek: Alec Baldwin is 'The Boss Baby'"। ইউএসএ টুডে (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  স্টেইন, রুথ (নভেম্বর ২৯, ২০০৯)। "Jim Sheridan directs 'Brothers'"। সান ফ্রান্সিস্কো ক্রনিকল (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  "Australians yet to thank Tobey Maguire for their vegetarian butcher" (ইংরেজি ভাষায়)। এমএসএন। জানুয়ারি ৩০, ২০১৩। জুন ৬, ২০১৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey Maguire rejects Mercedes with leather seats" (ইংরেজি ভাষায়)। এমএনএন। অক্টোবর ১২, ২০১১। সংগ্রহের তারিখ ৪ ডিসেম্বর ২০১৯।  "World's Sexiest Vegetarian"। পেটা (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  "Tobey Maguire Interview"। সিনেমাস অনলাইন (ইংরেজি ভাষায়)। নভেম্বর ২১, ২০১০ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey sober unlike Gatsby character"। বেলফাস্ট টেলিগ্রাফ (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  "Tobey Maguire Welcomes First Child" (ইংরেজি ভাষায়)। দ্য সেলিব্রিটি ক্যাফে। নভেম্বর ১৩, ২০০৬। জুন ৬, ২০১৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  টমাস, ক্যারেন (জানুয়ারি ৩, ২০০৭)। "Maguire unveils infant Ruby"। ইউএসএ টুডে (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  রামিরেজ, অ্যারিয়েল (সেপ্টেম্বর ৪, ২০০৭)। "Tobey Maguire Marries Jennifer Meyer in Hawaii"। পিপল (ইংরেজি ভাষায়)। এপ্রিল ১৭, ২০১৬ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  ফ্লিম্যান, মাইক; জর্ডান, জুলি (জুলাই ৩, ২০০৯)। "Tobey Maguire Reveals Baby Son's Name"। পিপল (ইংরেজি ভাষায়)। আগস্ট ২২, ২০১৬ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৯।  "Tobey Maguire separated from wife Jennifer Meyer after nine years of marriage and two children" (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  "Maguire isn't acting the part when he's playing"। ইএসপিএন (ইংরেজি ভাষায়)। মে ৫, ২০০৫। সংগ্রহের তারিখ ৪ ডিসেম্বর ২০১৯।  "The PokerNews Top 10: Celebrity Performances in Poker"। পোকার নিউজ (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  লুই, হিলারি (ডিসেম্বর ২৫, ২০১৭)। "'Molly's Game' Team Talks Making Timely Tale of Female Empowerment" (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  "Viper Room Hollywood Poker Game"। ভ্যানিটি ফেয়ার (ইংরেজি ভাষায়)। জুলাই ২০১৪। সংগ্রহের তারিখ ৪ ডিসেম্বর ২০১৯।  "How the underground 'Poker Princess' managed to school Hollywood bigs"। নিউ ইয়র্ক পোস্ট (ইংরেজি ভাষায়)। ৩ জানুয়ারি ২০১৮। সংগ্রহের তারিখ ৪ ডিসেম্বর ২০১৯।  সারি, মাইলস। "The Real Celebrity Stories Behind 'Molly's Game'"। দ্য রিঙ্গার (ইংরেজি ভাষায়)। সংগ্রহের তারিখ ৪ ডিসেম্বর ২০১৯।  উইকিমিডিয়া কমন্সে টোবি ম্যাগুইয়ার সংক্রান্ত মিডিয়া রয়েছে। ইন্টারনেট মুভি ডেটাবেজে টোবি ম্যাগুইয়ার  (ইংরেজি) বক্স অফিস মোজোতে টোবি ম্যাগুইয়ার (ইংরেজি) দ্য গার্ডিয়ানে টোবি ম্যাগুয়াইয়ার বিষয়ক সংবাদ